Dedinský potok (prítok Ketského potoka)

Dedinský potok je potok v Podunajskej pahorkatine, na území okresov Nové Zámky a Levice. Je to pravostranný prítok Ketského potoka, meria 8,7 km a je tokom IV. rádu.

Prameň 
Preteká Hronskou pahorkatinou, pramení v časti Bešianska pahorkatina na juhojuhozápadnom úpätí vrchu Tankoš (252,8 m n. m.) v nadmorskej výške približne 195 m n. m., západne od Hurbanoviec.

Opis toku 
Najprv tečie juhovýchodným smerom, zľava priberá Hurbanovský potok a severojužným smerom preteká obcou Dedinka. Za obcou sa opäť stáča na juhovýchod a napája vodnú nádrž Dedinka, do ktorej sprava ústi Pereš. ďalej priberá občasný pravostranný prítok od osady Vadalmáš  a stáča sa východojuhovýchodným smerom. Južne od obce Čaka, pri osade Kopec, ústi v nadmorskej výške cca 154 m n. m. do Ketského potoka.

Potoky na Slovensku
Povodie Hrona
Vodné toky v Podunajskej pahorkatine
Vodné toky v okrese Nové Zámky
Vodné toky v okrese Levice